Video: Slim dolfyn kom vra “hulp” by duikers‘n Groep duikers het vroeër in Januarie in Hawaii gaan duik toe ‘n benoude bottelneus-dolfyn by hulle om hulp kom aanklop het. Die groep was in die aand naby Kona-kus in Hawaii besig om te kyk hoe Atlantiese Mantas plankton vreet, toe die dolfyn opgedaag het. ‘n Stuk vislyn was tussen sy bek en linkerborsvin vasgevang en die vis het gesukkel om te swem. Keller Laros, ‘n duiker, het die geduldige dolfyn gehelp en Martina Wing het die reddingspoging afgeneem. Die byskrif in die video is nie heeltemal korrek nie, aangesien dit vir die duiker moontlik was om die hoek en vislyn geheel en al van die dolfyn te verwyder.